
B. PAKUOTĖS LAPELIS

[bookmark: page35]Pakuotės lapelis: informacija vartotojui

Adempas 0,5 mg plėvele dengtos tabletės
Adempas 1 mg plėvele dengtos tabletės
Adempas 1,5 mg plėvele dengtos tabletės
Adempas 2 mg plėvele dengtos tabletės
Adempas 2,5 mg plėvele dengtos tabletės

riociguatas (riociguatum)

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.

· Neišmeskite šio lapelio, nes vėl gali prireikti jį perskaityti.

· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).

· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Šis lapelis parašytas taip, tarsi jį skaitytų vaistą vartojantis asmuo. Jeigu duodate šį vaistą savo vaikui, visame lapelyje vietoj „Jūs“ skaitykite „Jūsų vaikas“.

Apie ką rašoma šiame lapelyje?

1. Kas yra Adempas ir kam jis vartojamas
2. Kas žinotina prieš vartojant Adempas

3. Kaip vartoti Adempas
4. Galimas šalutinis poveikis

5. Kaip laikyti Adempas
6. Pakuotės turinys ir kita informacija


1. Kas yra Adempas ir kam jis vartojamas

Adempas sudėtyje yra veikliosios medžiagos riociguato – guanilatciklazės (tGC) stimuliatoriaus. Jis plečia kraujagysles, einančias iš širdies į plaučius.

Adempas gydomi suaugusieji ir vaikai, kuriems yra tam tikra plautinės hipertenzijos forma – būklė, kai susiaurėja plaučių kraujagyslės ir širdžiai tampa sunkiau jomis pumpuoti kraują, todėl šiose kraujagyslėse padidėja kraujospūdis. Širdis turi dirbti sunkiau negu sveiko žmogaus, todėl plautine hipertenzija sergantys žmonės jaučia nuovargį, galvos svaigimą ir dusulį.

Adempas išplečia susiaurėjusias arterijas ir taip pagerina fizinį pajėgumą, t. y. galimybę nueiti didesnį atstumą.

Adempas vartojamas, kai yra vienas iš dviejų plaučių hipertenzijos tipų:

· Lėtinė tromboembolinė plautinė hipertenzija (LTEPH)
Adempas tabletės skirtos LTEPH suaugusiems pacientams gydyti. Sergant LTEPH, dėl kraujo krešulių užsikemša arba susiaurėja plaučių kraujagyslės. Adempas galima vartoti LTEPH sergantiems pacientams, kurių negalima operuoti, arba pacientams po operacijos, kurių plaučiuose išliko padidėjęs kraujospūdis arba jis vėl padidėjo.

· Tam tikrų tipų plautinė arterinė hipertenzija (PAH)
Adempas tabletės skirtos sergantiems PAH suaugusiesiems ir vaikams iki 18 metų, sveriantiems ne mažiau kaip 50 kg, gydyti. Sergant PAH, sustorėja plaučių kraujagyslių sienelės ir susiaurėja kraujagyslės. Adempas skiriamas tik esant tam tikroms PAH formoms, t.y. idiopatinei (nežinomos priežasties) PAH, paveldimai PAH ir jungiamojo audinio ligos sukeltai PAH. Jūsų

[bookmark: page36]gydytojas tai patikrins. Adempas galima vartoti vieną arba kartu su tam tikrais kitais vaistais nuo PAH.


2. Kas žinotina prieš vartojant Adempas

Adempas vartoti draudžiama, jeigu:
· vartojate FDE5 inhibitorių (pvz., sildenafilio, tadalafilio, vardenafilio). Tai vaistai, skirti padidėjusiam kraujospūdžiui plaučių arterijose (PAH) arba erekcijos sutrikimui gydyti;

· sergate sunkia kepenų liga (yra sunkus kepenų funkcijos sutrikimas);

· yra alergija riociguatui arba bet kuriai pagalbinei šio vaisto medžiagai (jos išvardytos 6 skyriuje);
· esate nėščia;

· vartojate nitratų arba azoto oksido donorų (pvz., amilnitrito (psichiką veikiančių vaistų)) bet kokia forma; vaistų, dažnai vartojamų nuo padidėjusio kraujospūdžio, krūtinės skausmo ar širdies ligos. Jiems priskiriami ir narkotikai, vadinami „popersu“ (angl. „poppers“);
· vartojate kitų vaistų, panašių į Adempas (tirpaus guanilatciklazių stimuliatoriaus, pvz., vericiguato). Kreipkitės į gydytoją, jei nesate tikri.
· prieš pirmą kartą pradedant gydytis šiuo vaistu, yra sumažėjęs Jūsų kraujospūdis (sistolinis kraujospūdis: nuo 6 iki < 12 metų vaikams – mažesnis nei 90 mmHg, ≥ 12 metų vaikams – mažesnis nei 95 mmHg).

· dėl nežinomos priežasties sukelto plaučių audinio surandėjimo (idiopatinio plaučių uždegimo) kraujospūdis Jūsų plaučiuose padidėjęs.

Jeigu Jums tinka bet kuri iš šių sąlygų, pirma pasitarkite su gydytoju ir Adempas nevartokite.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Adempas, jeigu:
· neseniai patyrėte sunkų kraujavimą iš plaučių ;

· taikytas gydymas, siekiant sustabdyti kosėjimą krauju (bronchų arterijų embolizacija);
· vartojate kraują skystinančių vaistų (antikoaguliantų), nes tai gali sukelti kraujavimą iš plaučių. Gydytojas periodiškai atliks Jums kraujo tyrimus ir matuos kraujospūdį;

· vartodami šį vaistą jaučiate dusulį. Jį gali sukelti skysčio kaupimasis plaučiuose. Tokiu atveju kreipkitės į gydytoją;

· pasireiškia sumažėjusio kraujospūdžio (hipotenzijos) simptomų, pavyzdžiui, svaigulys, galvos sukimasis arba alpimas; jeigu vartojate kraujospūdį mažinančių arba šlapimo išsiskyrimą skatinančių vaistų; jeigu sergate širdies ar kraujo apytakos liga. Gydytojas gali nuspręsti stebėti Jūsų kraujospūdį. Jeigu esate vyresnis nei 65 metų, Jums yra didesnė sumažėjusio kraujospūdžio išsivystymo tikimybė.

· vartojate vaistų, skirtų grybelių sukeltoms infekcijoms gydyti (pvz., ketokonazolo, pozakonazolo, itrakonazolo) arba vaistų, skirtų ŽIV infekcijai gydyti (pvz., abakaviro, atazanaviro, kobicistato, darunaviro, dolutegraviro, efavirenzo, elvitegraviro, emtricitabino, lamivudino, rilpivirino, ritonaviro ir tenofoviro). Gydytojas stebės Jūsų sveikatos būklę ir turėtų apsvarstyti galimybę skirti mažesnę pradinę Adempas dozę.
· atliekama dializė arba inkstai neveikia tinkamai (kreatinino klirensas < 30 ml/min.) arba, nes tokiais atvejais šio vaisto vartoti nerekomenduojama;

· sergate vidutinio sunkumo kepenų liga (kepenų funkcijos sutrikimu);
· vartodami šį vaistą pradėjote arba metėte rūkyti, nes tai gali turėti įtakos riociguato koncentracijai kraujyje.

Adempas tabletes reikia vengti vartoti vaikams iki 6 metų ir paaugliams, sveriantiems mažiau kaip
50 kg. Veiksmingumas ir saugumas neištirti šioms vaikų grupėms:
· < 6 metų vaikams dėl susirūpinimo saugumu.
· PAH sergantiems vaikams, kurių labai žemas kraujospūdis:
o nuo 6 iki 12 metų, kurių sistolinis kraujospūdis gydymo pradžioje yra < 90 mmHg.
o nuo 12 iki < 18 metų, kurių sistolinis kraujospūdis gydymo pradžioje yra < 95 mmHg.
· < 18 metų vaikams ir paaugliams, sergantiems kitomis ligos formomis, t. y. LTEPH.

Kiti vaistai ir Adempas

Jeigu vartojate ar neseniai vartojote kitų vaistų, ypač vaistų toliau išvardytoms būklėms gydyti, arba dėl to nesate tikri, apie tai pasakykite gydytojui arba vaistininkui:

· vaistų nuo padidėjusio kraujospūdžio arba širdies ligos (pvz., nitratų ir amilnitrito bet kokia forma arba kito tirpaus guanilatciklazių stimuliatoriaus (pvz., vericiguato)). Jų negalima vartoti kartu su Adempas;

· nuo padidėjusio kraujospūdžio plaučių kraujagyslėse (plaučių arterijose), nes tam tikrų vaistų (sildenafilio ir tadalafilio) negalima vartoti kartu su Adempas. Kitų vaistų nuo padidėjusio kraujospūdžio plaučių kraujagyslėse, pvz., bozentano ir iloprosto, galima vartoti, bet Jūs vis tiek turite pasakyti gydytojui;

· nuo erekcijos sutrikimo (pvz., sildenafilio, tadalafilio, vardenafilio), nes šių vaistų negalima vartoti kartu su Adempas;
· nuo grybelinių infekcijų (pvz., ketokonazolo, pozakonazolo, itrakonazolo) arba nuo ŽIV infekcijos (pvz., abakaviro, atazanaviro, kobicistato, darunaviro, dolutegraviro, efavirenzo, elvitegraviro, emtricitabino, rilpivirino arba ritonaviro). Gali būti svarstomos alternatyvaus gydymo galimybės. Jeigu Jūs jau vartojate vieną iš šių vaistų ir pradėsite gydymą Adempas, gydytojas stebės Jūsų sveikatos būklę ir turėtų apsvarstyti galimybę skirti mažesnę pradinę Adempas dozę.

· nuo epilepsijos (pvz., fenitoino, karbamazepino, fenobarbitono);
· nuo depresijos (jonažolės preparatų);
· persodintų organų atmetimo prevencijai (ciklosporino);
· nuo sąnarių ir raumenų skausmo (niflumo rūgšties),
· nuo vėžio (pvz., erlotinibo, gefitinibo);
· nuo skrandžio ligos arba rėmens (mažinančių rūgštingumą, pvz., aliuminio hidroksido arba magnio hidroksido). Šiuos vaistus reikia vartoti likus ne mažiau kaip 2 valandoms iki Adempas vartojimo arba praėjus ne mažiau kaip 1 valandai po jo;
· nuo pykinimo, vėmimo (pvz., granisetrono).

Rūkymas

Jeigu rūkote, rekomenduojama mesti rūkyti, nes rūkymas gali mažinti šių tablečių veiksmingumą. Jeigu rūkote arba metėte rūkyti gydymo metu, apie tai pasakykite gydytojui. Gali reikėti koreguoti dozę.

Kontracepcija, nėštumas ir žindymo laikotarpis

Kontracepcija

Vaisingos moterys ir paauglės gydymo Adempas metu turi naudoti veiksmingą kontracepcijos metodą. Nėštumas

Adempas negalima vartoti nėštumo metu. Be to, Jums kas mėnesį patariama atlikti nėštumo testus. Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.

Jeigu žindote arba planuojate žindyti kūdikį, tai prieš vartodama šį vaistą pasitarkite su gydytoju arba vaistininku, nes vaistas gali pakenkti kūdikiui. Žindymo metu šio vaisto vartoti negalima. Gydytojas kartu su Jumis nuspręs, ar Jums reikia nutraukti žindymą, ar Adempas vartojimą.

Vairavimas ir mechanizmų valdymas

Adempas gebėjimą važiuoti dviračiu, vairuoti ir valdyti mechanizmus veikia vidutiniškai. Vaistas gali sukelti šalutinį poveikį, pvz., galvos svaigimą. Prieš važiuodami dviračiu, vairuodami ar valdydami mechanizmus, turite žinoti apie šio vaisto šalutinį poveikį (žr. 4 skyrių).

Adempas sudėtyje yra laktozės

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

Adempas sudėtyje yra natrio

Šio vaisto dozėje yra mažiau kaip 1 mmol (23 mg) natrio, t. y. jis beveik neturi reikšmės.


3. Kaip vartoti Adempas

Visada vartokite šį vaistą tiksliai, kaip nurodė gydytojas. Jeigu abejojate, kreipkitės į gydytoją arba vaistininką.

Tiekiamos Adempas tabletės 6 metų ir vyresniems pacientams, sveriantiems ne mažiau kaip 50 kg.

Gydymą pradėti ir pacientą stebėti gali tik gydytojas, turintis padidėjusio kraujospūdžio plautinėse arterijose gydymo patirties. Pirmąsias gydymo savaites gydytojas turės periodiškai matuoti Jūsų kraujospūdį. Adempas tiekiamas įvairiomis dozėmis, todėl periodiškai matuodamas Jūsų kraujospūdį gydymo pradžioje, gydytojas užtikrins, kad vartotumėte tinkamą dozę.

Sutraiškytos tabletės:
Jeigu Jums sunku praryti visą tabletę, pasikalbėkite su gydytoju apie kitus Adempas vartojimo būdus. Prieš pat vartojant tabletę galima sutraiškyti ir sumaišyti su vandeniu arba minkštu maistu, pvz., obuolių tyre.

Dozė

Rekomenduojama pradinė dozė yra po vieną 1 mg tabletę 3 kartus per parą 2 savaites. Tabletes reikia vartoti 3 kartus per parą, kas 6-8 valandas. Jas galima vartoti valgio metu arba nevalgius.

Vis dėlto, jeigu Jūs linkęs į mažą kraujospūdį (hipotenziją), Jums negalima kaitalioti Adempas vartojimo valgio metu arba nevalgius, nes tai gali pakeisti Jūsų reakciją į Adempas.

Pirmąsias gydymo savaites gydytojas turės matuoti kraujospūdį bent kas dvi savaites. Gydytojas kas 2 savaites didins dozę iki didžiausios – po 2,5 mg 3 kartus per parą (didžiausios 7,5 mg paros dozės), nebent Jums labai sumažės kraujospūdis. Tokiu atveju gydytojas paskirs Jums didžiausią Adempas dozę, kurią vartodami jausitės gerai. Geriausią dozę parinks gydytojas. Kai kuriems pacientams gali užtekti vartoti mažesnes dozes 3 kartus per parą.

Specialios pastabos pacientams, kuriems yra inkstų ar kepenų sutrikimų

Jeigu Jums yra inkstų ar kepenų sutrikimų, apie tai pasakykite gydytojui. Gydytojas gali koreguoti Jūsų dozę. Jeigu sergate sunkia kepenų liga, Adempas vartoti negalima.

65 metų ar vyresni pacientai

Jeigu esate 65 metų ar vyresnis, Jūsų gydytojas ypač rūpestingai Jums parinks Adempas dozę, nes Jums gali būti didesnė kraujospūdžio sumažėjimo rizika.

Jei vartodami šį vaistą pradėsite arba mesite rūkyti, pasakykite gydytojui. Gydytojas gali koreguoti Jūsų dozę.

Ką daryti pavartojus per didelę Adempas dozę?

Jeigu pavartojote per didelę Adempas dozę ir pastebėjote šalutinį poveikį (žr. 4 skyrių), kreipkitės į gydytoją. Jeigu Jūsų kraujospūdis sumažėjo (ir dėl to Jums svaigsta galva), Jums gali būti reikalinga neatidėliotina medicininė pagalba.

Pamiršus pavartoti Adempas

Negalima vartoti dvigubos dozės norint kompensuoti praleistą dozę. Jeigu praleidote dozę, kitą dozę vartokite numatytu laiku.

Nustojus vartoti Adempas

Nenutraukite šio vaisto vartojimo nepasitarę su gydytoju, nes šis vaistas neleidžia ligai progresuoti. Jeigu nutraukėte šio vaisto vartojimą 3 paras ar ilgiau, pasitarkite su gydytoju prieš vėl pradėdami vartoti šį vaistą.

Keičiant sildenafilį arba tadalafilį Adempas

Turite daryti pertrauką tarp ankstesnių ir naujų vaistų vartojimo, kad nebūtų jų sąveikos:

Keičiant kitą vaistą į Adempas

· Vartokite arba duokite Adempas praėjus ne mažiau kaip 24 valandoms po sildenafilio vartojimo nutraukimo.

· Vartokite arba duokite Adempas praėjus ne mažiau kaip 48 valandoms po tadalafilio vartojimo nutraukimo suaugusiesiems ir praėjus ne mažiau kaip 72 valandoms vaikams.

Keičiant Adempas kitu vaistu

· Nustokite vartoti arba duoti Adempas likus ne mažiau kaip 24 valandoms iki PDE5 inihibitoriaus (pvz., sildenafilio arba tadalafilio) vartojimo pradžios.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Sunkiausias šalutinis poveikis suaugusiesiems:

· kosėjimas krauju (hemoptozė) (dažnas šalutinis poveikis) (gali pasireikšti daugiau kaip 1 iš 10 žmonių);

· ūminis kraujavimas iš plaučių (plaučių hemoragija) gali sukelti kosėjimą krauju, nustatyti atvejai, pasibaigę mirtimi (nedažnas šalutinis poveikis) (gali pasireikšti daugiau kaip 1 iš
100 žmonių).

Jeigu pasireiškė toks šalutinis poveikis, nedelsdami kreipkitės į gydytoją, nes Jums gali skubiai prireikti gydymo.

Bendras galimų šalutinių poveikių sąrašas

Labai dažni (gali pasireikšti ne rečiau kaip 1 iš 10 asmenų):

· galvos skausmas;

· galvos svaigimas;

· nevirškinimas (dispepsija);

· galūnių tinimas (periferinė edema);

· viduriavimas;

· blogumo jausmas (pykinimas ir vėmimas).

· skrandžio uždegimas (gastritas);

· virškinimo trakto uždegimas (gastroenteritas);

· raudonųjų kraujo ląstelių kiekio sumažėjimas (mažakraujystė), pasireiškiantis odos blyškumu, silpnumu ar dusuliu;
· pastebimas nereguliarus, sunkus ar greitas širdies plakimas (palpitacija);

· sumažėjęs kraujospūdis (hipotenzija);

· kraujavimas iš nosies (epistaksė);

· pasunkėjęs kvėpavimas per nosį (nosies užgulimas);

· skrandžio, žarnų ar pilvo skausmas (virškinimo trakto ir pilvo skausmas);

· rėmuo (gastroezofaginio refliukso liga);

· pasunkėjęs rijimas (disfagija);

· vidurių užkietėjimas;

· pilvo pūtimas (pilvo distencija).

Šalutinis poveikis vaikams
Iš esmės, nuo 6 iki 17 metų vaikams, gydomiems Adempas, nustatytas šalutinis poveikis buvo panašus į stebėtą suaugusiesiems. Dažniausias šalutinis poveikis vaikams buvo:
· mažas kraujospūdis (hipotenzija) (gali pasireikšti ne rečiau kaip 1 iš 10 asmenų),
· galvos skausmas (gali pasireikšti rečiau kaip 1 iš 10 asmenų).

Pranešimas apie šalutinį poveikį

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5. Kaip laikyti Adempas

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant lizdinės plokštelės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

· Veiklioji medžiaga yra riociguatas.

Adempas 0,5 mg plėvele dengtos tabletės
Kiekvienoje plėvele dengtoje tabletėje yra 0,5 mg riociguato.
Adempas 1 mg plėvele dengtos tabletės
Kiekvienoje plėvele dengtoje tabletėje yra 1 mg riociguato.
Adempas 1,5 mg plėvele dengtos tabletės
Kiekvienoje plėvele dengtoje tabletėje yra 1,5 mg riociguato.
Adempas 2 mg plėvele dengtos tabletės
Kiekvienoje plėvele dengtoje tabletėje yra 2 mg riociguato.
Adempas 2,5 mg plėvele dengtos tabletės
Kiekvienoje plėvele dengtoje tabletėje yra 2,5 mg riociguato.

· Pagalbinės medžiagos yra

Tabletės šerdis: mikrokristalinė celiuliozė, krospovidonas (B tipo), hipromeliozė (5 cP), laktozė monohidratas, magnio stearatas ir natrio laurilsulfatas (daugiau informacijos apie laktozę pateikiama 2 skyriaus pabaigoje).

Tabletės plėvelė: hidroksipropilceliuliozė, hipromeliozė 3 cP, propilenglikolis (E 1520) ir titano dioksidas (E 171).
Adempas 1 mg, 1,5 mg tablečių sudėtyje taip pat yra geltonojo geležies oksido (E 172). Adempas 2 mg ir 2,5 mg tablečių sudėtyje taip pat yra geltonojo geležies oksido (E 172) ir raudonojo geležies oksido (E 172).

Adempas išvaizda ir kiekis pakuotėje

Adempas yra plėvele dengtos tabletės:

Adempas 0,5 mg plėvele dengtos tabletės

· 0,5 mg tabletės: baltos, apvalios, abipus išgaubtos 6 mm tabletės, vienoje pusėje pažymėtos „Bayer“ kryžiumi, kitoje – „0.5“ bei „R“.
Adempas 1 mg plėvele dengtos tabletės

· 1 mg tabletės: gelsvos, apvalios, abipus išgaubtos 6 mm tabletės, vienoje pusėje pažymėtos „Bayer“ kryžiumi, kitoje – „1“ bei „R“.
Adempas 1,5 mg plėvele dengtos tabletės

· 1,5 mg tabletės: geltonai oranžinės, apvalios, abipus išgaubtos 6 mm tabletės, vienoje pusėje pažymėtos „Bayer“ kryžiumi, kitoje – „1.5“ bei „R“.

Adempas 2 mg plėvele dengtos tabletės

· 2 mg tabletės: šviesiai oranžinės, apvalios, abipus išgaubtos 6 mm tabletės, vienoje pusėje pažymėtos „Bayer“ kryžiumi, kitoje – „2“ bei „R“.

Adempas 2,5 mg plėvele dengtos tabletės

· 2,5 mg tabletės: raudonai oranžinės, apvalios, abipus išgaubtos 6 mm tabletės, vienoje pusėje pažymėtos „Bayer“ kryžiumi, kitoje – „2.5“ bei „R“.

Tiekiamos pakuotės, kuriose yra

· 42 tabletės: dvi skaidrios kalendorinės lizdinės plokštelės po 21 tabletę;
· 84 tabletės: keturios skaidrios kalendorinės lizdinės plokštelės po 21 tabletę;
· 90 tablečių: penkios skaidrios lizdinės plokštelės po 18 tablečių.
· 294 tabletės: keturiolika skaidrių kalendorinių lizdinių plokštelių po 21 tabletę; Gali būti tiekiamos ne visų dydžių pakuotės.

Registruotojas

Bayer AG

51368 Leverkusen
Vokietija

Bayer AG
Kaiser-Wilhelm-Allee
51368 Leverkusen
Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą.


België / Belgique / Belgien MSD Belgium

Tél/Tel: +32(0)27766211

dpoc_belux@merck.com

България

Мерк Шарп и Доум България ЕООД Teл.: + 359 2 819 37 37 info-msdbg@merck.com

Česká republika

Merck Sharp & Dohme s.r.o.

Tel.: +420 233 010 111

dpoc_czechslovak@merck.com

Danmark

MSD Danmark ApS

Tlf: + 45 4482 4000

dkmail@merck.com

Deutschland

MSD Sharp & Dohme GmbH

Tel: 0800 673 673 673 (+49 (0) 89 4561 0)

e-mail@msd.de


Eesti

Merck Sharp & Dohme OÜ Tel: + 372 6144 200 msdeesti@merck.com

Ελλάδα

MSD Α.Φ.Β.Ε.Ε

Τηλ: + 30 210 98 97 300

dpoc_greece@merck.com


España

Merck Sharp & Dohme de España, S.A. Tel: +34 91 321 06 00 msd_info@merck.com

France

MSD France

Tél: + 33 (0) 01 80 46 40 40


Lietuva

UAB Merck Sharp & Dohme Tel: + 370 5 2780247 msd_lietuva@merck.com

Luxembourg / Luxemburg

MSD Belgium

Tel/Tél: +32(0)27766211

dpoc_belux@merck.com

Magyarország

MSD Pharma Hungary Kft.

Tel.: + 36 1 888 5300

hungary_msd@merck.com

Malta

Merck Sharp & Dohme Cyprus Limited Tel: 8007 4433 (+356 99917558) malta_info@merck.com

Nederland

Merck Sharp & Dohme B.V.

Tel: 0800 9999 000 (+ 31 23 5153153)

medicalinfo.nl@merck.com


Norge

MSD (Norge) AS

Tlf: + 47 32 20 73 00

msdnorge@msd.no

Österreich

Merck Sharp & Dohme Ges.m.b.H. Tel: +43 (0) 1 26 044 dpoc_austria@merck.com


Polska

MSD Polska Sp.z o.o.

Tel.: +48 22 549 51 00

msdpolska@merck.com

Portugal

Merck Sharp & Dohme, Lda

Tel: + 351 214465700

inform_pt@merck.com

Merck Sharp & Dohme d.o.o. Tel: + 385 1 6611 333 croatia_info@merck.com

Ireland

Merck Sharp & Dohme Ireland (Human Health) Limited
Tel: +353 (0)1 2998700 medinfo_ireland@merck.com

Ísland

Vistor hf.

Sími: + 354 535 7000


Italia

MSD Italia S.r.l.

Tel: 800 23 99 89 (+39 06 361911)

medicalinformation.it@msd.com

Κύπρος

Merck Sharp & Dohme Cyprus Limited Τηλ: 800 00 673 (+357 22866700) cyprus_info@merck.com

Latvija

SIA Merck Sharp & Dohme Latvija Tel: + 371 67364224 msd_lv@merck.com

România

Merck Sharp & Dohme Romania S.R.L. Tel: + 40 21 529 29 00 msdromania@merck.com

Slovenija

Merck Sharp & Dohme, inovativna zdravila d.o.o.

Tel: + 386 1 5204201

msd_slovenia@merck.com


Slovenská republika

Merck Sharp & Dohme, s. r. o.

Tel: + 421 2 58282010

dpoc_czechslovak@merck.com

Suomi/Finland

MSD Finland Oy

Puh/Tel: + 358 (0)9 804650 info@msd.fi

Sverige

Merck Sharp & Dohme (Sweden) AB Tel: + 46 77 5700488 medicinskinfo@merck.com

United Kingdom (Northern Ireland)

Merck Sharp & Dohme Ireland (Human Health) Limited
Tel: +353 (0)1 2998700

medinfoNI@msd.com


Šis pakuotės lapelis paskutinį kartą peržiūrėtas MMMM-mm.

Išsami informacija apie šį vaistą pateikiama Europos vaistų agentūros tinklalapyje http://www.ema.europa.eu/.

